సుజోయ్ ఘోష్

సుజోయ్ ఘోష్ పశ్చిమ బెంగాల్ కు చెందిన హిందీ సినిమా దర్శకుడు, నటుడు, నిర్మాత, స్క్రీన్ ప్లే రచయిత. ఝంకార్ బీట్స్ (2003), హోమ్ డెలివరీ: ఆప్కో  ఘర్ తక్ (2005), అలాడిన్ (2009), కహానీ (2012), కహానీ 2 (2016), బద్లా (2019) వంటి సినిమాకు దర్శకత్వం వహించాడు. అనుకుల్ (2017), అహల్య (2015) వంటి లఘుచిత్రాలకు రచన, దర్శకత్వం వహించాడు. నెట్‌ఫ్లిక్స్ కోసం టైప్‌రైటర్ (2019) పేరుతో ఒక సిరీస్‌కి దర్శకత్వం వహించాడు.

తొలి జీవితం 
సుజోయ్ ఘోష్ 1966, మే 21న పశ్చిమ బెంగాల్ కోల్‌కతాలో జన్మించాడు. సెయింట్ జేమ్స్ స్కూల్లో చదివాడు..13 సంవత్సరాల వయస్సులో లండన్‌కు వెళ్ళాడు. క్వీన్ ఎలిజబెత్ సిక్స్త్ ఫారమ్ కాలేజీలో చేరి ఎ లెవెల్స్ పూర్తిచేశాడు. మాంచెస్టర్ విశ్వవిద్యాలయం నుండి ఇంజనీరింగ్, ఎంబిఏ డిగ్రీని పొందాడు. 1999 ముందు రాయిటర్స్ మీడియా విభాగానికి అధిపతిగా పనిచేశాడు.

వ్యక్తిగత జీవితం 
సైకాలజిస్ట్ వైశాలితో సుజోయ్ వివాహం జరిగింది. వారికి ఇద్దరు పిల్లలు దియా (సినిమా దర్శకురాలు), అగ్ని (మాజీ ప్రొఫెషనల్ రగ్బీ ప్లేయర్, ఇప్పుడు ఫైడాన్ ఇంటర్నేషనల్ కోసం పనిచేస్తున్నాడు).

సినిమారంగం 
ఘోష్ 2003లో చిన్న-బడ్జెట్ ఝంకార్ బీట్స్‌సినిమాతో దర్శకుడిగా అరంగేట్రం చేసాడు. ఆర్.డి. బర్మన్‌కు నివాళిగా నిలిచిన ఈ సినిమా మంచి విజయాన్ని సాధించింది. ఆ తరవాత హోమ్ డెలివరీ, అలాదిన్ సినిమాలు తీశాడు. 2012లో విద్యాబాలన్ ప్రధాన పాత్రలో వచ్చిన కహానీ సినిమా వాణిజ్యపరంగా విజయాన్ని, విమర్శకుల ప్రశంసలను పొందింది. 2016లో కహానీ 2 సినిమా తీశాడు, ఇది కహానీకి సీక్వెల్.

2012 డిసెంబరులో రితుపర్ణో ఘోష్ దర్శకత్వం వహించిన సినిమాలో బెంగాలీ దొంగ బ్యోమకేష్ బక్షి పాత్రను పోషించడం ద్వారా తన నటనా జీవితాన్ని ప్రారంభించాడు. ఐపిఎల్ టీమ్ కోల్‌కతా నైట్ రైడర్స్ కోసం "కోర్బో లోర్బో జీత్బో రే" అనే ట్యాగ్‌లైన్‌ను వ్రాసాడు. అనుకుల్ (2017), అహల్య (2015) వంటి లఘుచిత్రాలకు రచించి, నిర్మించి, దర్శకత్వం వహించాడు.

సినిమాలు

అవార్డులు

మూలాలు

బయటి లింకులు 

 

1966 జననాలు
హిందీ సినిమా దర్శకులు
బెంగాలీ సినిమా దర్శకులు
జీవిస్తున్న ప్రజలు
హిందీ సినిమా నటులు
హిందీ సినిమా నిర్మాతలు
హిందీ సినిమా రచయితలు